
REFERAT DE APROBARE A PROIECTULUI DE HOTĂRÂRE 

Proiect de hotărâre
[bookmark: _Hlk134016582]privind aprobarea dobândirii de către Municipiul Timişoara, a imobilului-teren înscris în 
CF nr. 421543 Timișoara ce face obiectul renunţării la dreptul de proprietate de către Societatea CH Transbeton Construcții S.R.L. și trecerea terenului respectiv din domeniul privat al Municipiului Timișoara în domeniul public al Municipiului Timișoara, cu destinația de teren intravilan destinat pentru drum  


1. Descrierea situației inițiale:
Prin adresa nr. MTM2023-003952/23.03.2023, înregistrată la Primăria Municipiului Timişoara de către CH Transbeton Construcții SRL, aceasta ne înştiinţează că renunţă la dreptul de proprietate, asupra imobilului-teren situat în Timişoara, Calea Torontalului stânga Km 4 (adresă provizorie) înscris în CF nr. 421543 Timișoara, nr. cad. 421543 în suprafață de 8839 mp, reprezentând teren intravilan pentru drum.
Prin “Declaraţia”, de renunţare la dreptul de proprietate, autentificată sub nr. 3869 din 02.11.2022, la Societatea Profesională Notarială Popa, Dorobanțu și asociații de către Notar Public Bodea Diana,  proprietarul tabular al imobilului-teren menţionat mai sus, reprezentat prin Căpușan Chimu, în calitate de reprezentant legal al CH Transbeton Construcții SRL, declară că renunţă la dreptul de proprietate asupra acestuia. Totodată declară că, imobilul-teren, nu este grevat de sarcini şi servituţi. 
Conform “Declaraţia”, de renunţare la dreptul de proprietate, autentificată sub nr. 3869 din 02.11.2022, la Societatea Profesională Notarială Popa, Dorobanțu și asociații de către Notar Public Bodea Diana, lit. c – „ proprietarul e de acord și se obligă la autorizarea, executarea și recepționarea lucrărilor rutiere pe CF nr. 421543 Timișoara necesare asigurării accesului de la strada existentă, la investițiile propuse, pe cheltuiala subscrisei ”.
În vederea îndeplinirii prevederilor HCLMT nr. 374/25.07.2006 privind aprobarea PUZ ”Zonă rezidențială și spații comerciale”, Calea Torontalului modificată prin HCLMT nr. 519/31.10.2006 este necesară aprobarea dobândirii de către Municipiul Timişoara, a imobilului-teren înscris în CF nr. 421543 Timişoara nr. cad. 421543 cu destinaţia de “teren intravilan destinat pentru drum” ce face obiectul renunţării la dreptul de proprietate de către CH Transbeton Construcții S.R.L.
Conform art. 2 din HCLMT nr. 374/2006 –„ Reglementările privind autorizarea construcţiilor şi a amenajărilor vor fi aplicate în concordanţă cu prevederile prezentului Plan Urbanistic  Zonal "Zonă rezidenţială şi spaţii comerciale", Calea Torontalului, extravilanul municipiului Timişoara şi a Regulamentului Local de Urbanism”.
	La realizarea construcţiilor se vor respecta toate condiţiile impuse prin avizele eliberate de deţinătorii de reţele şi utilităţi publice iar autorizaţiile de construire vor fi eliberate doar după reglementarea juridică a domeniului public. 
Prin adresa nr. MTM2023-8188/27.04.2023 Direcția Generală de Urbanism-Biroul Avizare PUZ/PUD ne aduce la cunoștiință că suprafața de 8839 mp cuprinsă în CF nr. 421543 face parte din suprafețele rezervate pentru destinația de drum și sunt prevăzute a fi trecute în domeniul public .

2. Schimbări preconizate și rezultate așteptate :
În baza art.553, alin.2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, intră în domeniul privat al comunei, oraşului sau municipiului, prin hotărârea consiliului local”.
Imobilul înscris în CF nr. 421543 Timișoara va fi dobândit de către Municipiul Timișoara în domeniul public, cu destinația de teren intravilan destinat pentru drum.

3. Concluzii:
Având în vedere cele menţionate mai sus, considerăm necesară și oportună aprobarea proiectului de hotărâre privind aprobarea dobândirii de către Municipiul Timişoara, a imobilului-teren înscris în CF nr. 421543 Timișoara ce face obiectul renunţării la dreptul de proprietate de către Societatea CH Transbeton Construcții S.R.L. și trecerea terenului respectiv din domeniul privat al Municipiului Timișoara în domeniul public al Municipiului Timișoara, cu destinația de teren intravilan destinat pentru drum  

